|  |
| --- |
| **Objekta higiēniskais novērtējums** |
| Valmierā |

|  |
| --- |
| 20.05.2023 |

|  |
| --- |
| 1. **Objekta nosaukums:** Bērnu diennakts nometne |
| 1. **Objekta īpašnieks:** Nometnes organizētājs – biedrība “Vikando”, reģ. Nr. 40008305704, Atpūtas iela 7-8, Carnikava, Carnikavas pagasts, Ādažu novads, LV-2163 |
| 1. **Objekta adrese:** Atpūtas bāze “Slīpi”, Smiltenes pagasts, Smiltenes novads |
| 1. **Novērtēšanu veica:** 15.05.2023., vides veselības analītiķe Silvija Švalkovska |
| 1. **Novērtēšanā piedalījās:** Atpūtas bāzes “Slīpi” īpašnieka pārstāve Antra Ķikute |
| 1. **Konstatēts:**   **6.1. Vispārīgās ziņas par objektu/ objekta raksturojums**  Bērnu diennakts atvērtā nometne tiks organizēta atpūtas bāzē “Slīpi”. Dalībnieku vecums nometnē no 10 līdz 26 gadiem; maksimālais dalībnieku skaits – līdz 32.  Ēka ir trīsstāvu apjoma celtne. Ēkas 1. stāvā ir ēdamzāle ar roku mazgātni, koplietošanas dušas telpa ar 3 dušas ierīcēm un tualetes telpa ar 2 klozetpodiem kabīnēs, 2 pisuāriem un roku mazgātni. Ēkas 2. stāvā ir zāle, virtuve, 3 istabas un 2 tualetes telpas ar klozetpodu un roku mazgātni katrā no tām. Kopā atpūtas bāzē 3 ēkās pieejamas 13 gultasvietas, no kurām sūkņu mājā esošās telpas nepieciešamības gadījumā iespējams izmantot kā izolēšanas telpas. Ēkas 3. stāvā ir zāle, kuru plānots izmantot nakšņošanai (tiks nodrošināti matrači). Nodarbībām ir iespēja izmantot teritorijā esošo šķūni, kurā ir dēļu grīda un pietiekošā daudzumā galdi, krēsli, sporta inventārs. Teritorijā ir pieejamas 5 sausās tualetes. Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts ēdināšanas uzņēmums; ēdiens uz vietas netiks gatavots.  **6.2. Iekštelpu virsmu apdare**  Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta - autonoma no malkas apkures katla.  **6.5. Gaisa apmaiņa**  Istabas, ēdamzāle, 2. un 3. stāva zāles ir ar logiem un iespēju vēdināt. 1. stāva higiēnas telpās ir piespiedu nosūces ventilācija. Higiēnas telpās 2. stāvā ir dabiskā ventilācijas sistēma.  **6.6. Ūdens apgāde**  Dziļurbuma aka; nodrošināta aukstā un karstā ūdens padeve. Karstā ūdens padeve tiek nodrošināta no siltummezgla. Dzeramā ūdens analīzes atbilst Ministru kabineta 2017. gada 17. novembra noteikumu Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” nekaitīguma prasībām (Pārtikas drošības, dzīvnieku veselības un vides zinātniskā institūta “BIOR” dzeramā ūdens testēšanas pārskats Nr. PV-2023-P-31206.01 (12.05.2023.)).  **6.7. Kanalizācijas sistēma**  Lokāla – izsmeļams krājrezervuārs.  **6.8. Teritorijas labiekārtošana**  Teritorija ir labiekārtota, kopti zālāji, pieejami sporta laukumi, teritorija dažāda veida aktivitātēm, pie ēkas ir bruģēts stāvlaukums.  **6.9. Vides pieejamība**  Netiek vērtēts  **6.10. Riska faktoru novērtēšana un cita informācija**  Telpu uzkopšanu veiks atpūtas bāzes darbinieki. Gultasveļu nodrošinās atpūtas bāze; mazgā SIA “SANO FIRMA”. |
| **7**. **Slēdziens**  **Atpūtas bāze “Slīpi”, Smiltenes pagastā, Smiltenes novadā atbilst higiēnas prasībām.** |
| 1. **Rekomendējamie pasākumi**   **8.1.** Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.  **8.2.** Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasību izpildi.  **8.3.** Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti gada laikā pēc Atzinuma saņemšanas.  **8.4.** Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |